המהומות בלוד

המהומות בלוד היו רצף אירועי אלימות קשים שהתרחשו בלוד במאי 2021 כחלק מהמהומות בישראל (2021). המהומות פרצו ב-10 במאי בשעות הערב כשערבים־ישראלים החלו להתפרע בעיר, חלק מהמתפרעים היו ערבים תושבי מזרח ירושלים. אירועי האלימות כללו הרס מצלמות העירייה ועקירת תמרורים, יידויי אבנים ובקבוקי תבערה, ירי, השחתה והצתה של בתי כנסת, הצתת המכינה הקדם־צבאית "מעוז" בעיר, הצתת בית ספר, מוסדות ציבור, בתי יהודים, פחי אשפה, ארונות חשמל, מכוניות פרטיות וניידות משטרה. בליל־המהומות הראשון, ירה יהודי לעבר קבוצת מתפרעים שאיימו על קבוצת יהודים והרג צעיר ערבי. למחרת, נפצע אנוש יהודי בראשו מפגיעת אבנים שהושלכו לעברו על ידי מתפרעים ערבים ונפטר מפצעיו לאחר שבוע. במהלך הימים הבאים גברה המתיחות בעיר, והגיעו ללוד מתנדבים יהודים, חלקם פעילי ימין קיצוני כדי להגן על התושבים היהודים. חלק מפעילי הימין התעמתו עם ערבים ופגעו ברכוש. כחלק מההתמודדות עם האירועים, תוגברה המשטרה בכוחות משמר הגבול, הוכרז אירוע חירום אזרחי והוטל עוצר לילה בעיר. ערכים מורחבים – המהומות בישראל (2021), מבצע שומר החומות חודש הרמדאן של שנת 2021 לווה במתיחות רבה, גדולה יותר מבשנים קודמות. מרבית המתיחות הורגשה בירושלים אבל אירועי אלימות של ערבים ישראלים ופלסטינים התרחשו במספר מוקדים ברחבי ישראל. הגורמים שהובילו לאירועים היו המתיחות הקבועה המלווה את חודש הרמדאן, החלטות בתי-משפט על פינוי תושבים ערבים בשכונת שייח ג'ראח בירושלים, פעילות מוגברת של פוליטיקאים ופעילים מהימין הקיצוני בבירה ואירועי יום ירושלים שחל בשנה זו בסוף חודש הרמדאן. בנוסף פעלו ארגונים שונים להתסיס את השטח, ברשתות החברתיות הופצו סרטונים, הודעות ופוסטים שסייעו להתארגנות לפעולות ולליבוי המתח בין יהודים לערבים. במסגרת המהומות, אירעו התפרעויות בשער שכם, שכונת שייח' ג'ראח, והתפרעויות קשות בהר הבית שהגיעו לשיא של מתיחות ביום ירושלים, כששוטרים פרצו למסגד אל-אקצא וירו רימוני הלם בתוך המסגד ומתפללים יידו אבנים והחלו לירות זיקוקים על כוחות המשטרה. בתגובה הודיע החמאס שבשעה 18:00 יירה טילים לירושלים וערים אחרות, וכך היה. פעולה זו הובילה לפתיחת מבצע שומר החומות. המבצע הצבאי ומעורבות חמאס הובילו להחרפת המהומות האלימות ברחבי ישראל, בין השאר בעיר לוד. ביום ירושלים, 10 במאי, החל משעות אחר הצהריים ערבים תושבי לוד התפרעו, יידו אבנים ובקבוקי תבערה. הרסו את מצלמות האבטחה של העירייה, הציתו כלי רכב של יהודים, מבנים של תלמוד תורה, ומוזיאון הפסיפס. החליפו את דגלי ישראל שהיו תלויים ברחובות העיר בדגלי פלסטין. הוצת גם מבנה המכינה הקדם צבאית מעוז בשכונת רמת אשכול. בית הכנסת ובית המדרש של המכינה הוצתו בחלקם. חניכים שהתפנו מהמבנה חילצו את ספרי התורה ויצאו ללא פגע, אך ספרי קודש שהיו במבנה נשרפו. לפנות בוקר פתח אזרח יהודי בירי על ערבים מתפרעים. מהירי נהרג תושב לוד, מוסא חסונה, ואדם נוסף נפצע. חמישה יהודים שירו נעצרו בעקבות הירי, וכעבור חמישה חודשים תיק החקירה בעניינם נסגר מחוסר אשמה, לאחר שנקבע כי היורה פעל מהגנה עצמית. במהלך החקירה סירב ראש מעבדת הנשק במשטרה לערוך בדיקה של הקליעים בזירה בנימוק שגם הוא תושב לוד. לאחר הירי, חלק מהפורעים הגיעו לבית החולים שאליו הובא ההרוג, ואיימו על הצוותים הרפואיים ממוצא ערבי תוך השתוללות, זריקת אבנים והשחתת רכוש. המשטרה התערבה בהמשך. למחרת, המהומות חודשו ונשלחו כוחות משמר הגבול כחלק מההתמודדות איתן. ראש עיריית לוד, יאיר רביבו כתב בחשבון הטוויטר שלו "70 שנות דו-קיום נרמסו". לפי המשטרה, ברמלה ולוד היו 80 אירועים בשעה. בלווית ההרוג היו עימותים עם המשטרה, שוטר נפצע קל מיידוי אבנים. בנוסף, נעשה ניסיון לינץ׳ בצלם ערוץ 20. עוד במהלך אותו יום, ערבים הציתו בית כנסת ועשרות מכוניות. ניידת משטרה וקטנוע משטרתי הוצתו על ידם. באותו יום פינתה העירייה משפחות יהודיות הגרות בבניינים הסמוכים לאזורי העימות למקום בטוח, מחשש לשלומן, וכן החלו בפינוי תושבים יהודים מבניינים מעורבים. כמו כן נבדקה האפשרות להכניס צבא לעיר, ולחטיבת כפיר ניתנה הוראה להתכונן לכניסה. בינתיים נשלחו לתגבור המשטרה כוחות של מג"ב ויצאה הוראה ל-16 פלוגות מג"ב במילואים להיערך לכניסה לעיר. בלילה הוכרז בעיר אירוע חירום אזרחי, הכולל הענקת סמכויות מיוחדות לשוטרים ולכוחות הביטחון. מפכ"ל המשטרה קובי שבתאי הצהיר כי יעביר את לשכתו ללוד.[דרושה הבהרה] השר לביטחון הפנים אמיר אוחנה לא התבטא כלל על ההתפרעויות ברחבי הארץ אך יצא נגד המשטרה המייחסת לחשוד יהודי מעורבות במותו של תושב העיר ב-10 במאי. בלילה נפצע קשה מפגיעת לבנה בראשו יגאל יהושע, יהודי בן 56 תושב שכונת גני אביב, בעת שחזר לביתו, ונפטר כעבור שבוע. בתחילת יוני נעצרו 6 אזרחים ערבים ושני פלסטינים בחשד לרציחתו. לפי המשטרה והשב"כ, הם החליטו להשליך אבנים על כלי רכב של יהודים. כשזיהו את יהושע כיהודי – יידו לעברו אבנים מטווח קצר. יהושע הצליח להימלט מהזירה כשהוא פצוע בראשו, איבד הכרה והתנגש עם רכבו ברכב חונה ליד ביתו, וכעבור כמה ימים מת מפצעיו. במקביל, התקיימו הפגנות תמיכה של פעילי ימין בלוד. הם הניפו דגלי ישראל וקראו לכוחות הביטחון להמשיך במאבקם הנחוש בטרור. לנוכח האירועים הקימו חברי הגרעין התורני בלוד חמ"ל אזרחי שהפעיל אלפי מתנדבים מהעיר ומחוצה לה שסייעו בשמירה ואבטחה וריכזו את יוזמות הסיוע הרבות שהגיעו לעיר מרחבי הארץ. ראש הממשלה בנימין נתניהו בביקורו בעיר תיאר את האירועים כ"אנרכיה של פורעים שאנחנו לא מסוגלים לקבל". כחלק מאירוע החירום האזרחי, הודיעה המשטרה על הטלת עוצר על העיר מ-20:00 עד 4:00 לפנות בוקר. העוצר כלל איסור כניסה ללוד ועל התושבים נאסר לצאת מבתיהם. לפניו, התפרעויות פרצו בעיר, במעורבות תושבים ערבים ופעילי ימין רדיקלי שהתעמתו עם שוטרים ואלה עם אלה. בין היתר, ערבים הציתו רכב ופח, ופעילי הימין השליכו אבנים על השוטרים – שהגיבו בזריקת רימוני הלם. לאחר תחילת העוצר, צעירים ערבים החלו להתעמת עם שוטרי מג"ב שהוצבו בעיר. במהלך ההתפרעויות ירה אחד המתפרעים על אזרח יהודי ופצע אותו. באירוע אחר ערבי הותקף ונדקר. בנוסף, דווח על אלימות בין יהודים וערבים כשהמשטרה ומג"ב ניסו לשמור על הסדר. צומת בית המשפט הווה מוקד מרכזי של מהומות, כאשר מאות יהודים עצרו מכוניות בזו אחר זו, ותקפו רק את אלו שבהן נהג ערבי. לטענת הערבים, פורעים יהודים גם שברו חלונות של מסגד אחר. בנוסף, בוצע ניסיון הצתה במסגד אל-עומרי. מתפללים שהיו במסגד מנעו מרעולי פנים להיכנס למסגד. במהלך הלילה היו מספר אירועי ירי שבוצעו על ידי ערבים. בעקבות האירועים, כתב נשיא המדינה, ראובן ריבלין: ”מראה הפוגרום בלוד והפרעות ברחבי ישראל על ידי המון ערבי מוסת וצמא דם, שפגע בחיי אדם, ברכוש, ואף שלח ידו בקודשי ישראל, הוא בלתי נסלח. ההשלכה של דגל ישראל על ידי פורעים ערבים, והחלפתו בדגל פלסטיני, היא פגיעה ברוטאלית בחיים המשותפים במדינת ישראל”. בשעות הבוקר, מחבל ערבי דקר יהודי שהלך לתפילת שחרית, ופצע אותו באופן בינוני. מאוחר יותר נפצעו שני יהודים מירי. המשטרה פיזרה התכנסויות בעיר. מתנ"ס שיקגו הוצת על ידי ערבים. כך גם דירה בשכונת רמת אשכול. על אף העוצר בלילה עשרות ערבים עשו מעשי ונדליזם ושרפו משאית. הוצתו חדרים בבית הכנסת "דוסא". במקביל, יהודים מתנועת האוהדים הקיצונית "לה פמיליה", הציתו מכולת ערבית, השריפה כובתה על ידי תושבים יהודים. מתפרעים יהודים השחיתו רכב. ללוד הגיעו גם קבוצות יהודים חמושות, לדבריהן ולדברי תושבי העיר היהודים על מנת לסייע בשמירה על בתי היהודים בעיר, ולהפגין נוכחות יהודית. חלק מהיהודים שבאו ללוד היו מתנחלים, כך למשל ציין דובר יצהר צבי סוכות, כי הוא גאה ש-70% מהגברים ביצהר נסעו להפגין נוכחות בלוד. לוחמי מג"ב נכחו במוקדי החיכוך וההתקהלויות, פיזרו את החשודים באמצעים לפיזור הפגנות וביצעו מעצרים של 43 מתפרעים במהלך הלילה. במהלך הלילה אירעו 40 מקרי ירי של נשק חי וירי זיקוקים מצד ערבים לעבר היהודים בשכונת רמת אשכול. מהירי נפצעו יהודים באורח קל. בבית קברות מוסלמי אותרו בקבוקי תבערה ומצבות שנופצו. לקראת יום השבת, מספר רבנים פרסמו פסיקות מיוחדות לצורך התמודדות עם המצב. ביניהם היו הרב ישראל סמט, רב הגרעין התורני בעיר, שהנחה את המתנדבים הרבים שהגיעו לעיר. רב העיר לוד, הרב שמעון ביטון, פסק מספר הלכות משמעותיות לתושבי העיר. הרב דוד סתיו פרסם גם הוא סרטון הנחיות לתושבי לוד היהודים וליהודים נוספים שבאו להגן על הקהילה. והרב שמואל אליהו פרסם קריאה ליהודים לבוא להעביר את השבת בלוד ואף הגיע בעצמו לשהות בשבת בעיר. במהלך יום שישי הגיעו לעיר מאות כלי רכב מרחבי הארץ בתיאום עם חמ"ל קהילוד שהקים הגרעין התורני וקיימו צעדות דגלים לעידוד האוכלוסייה היהודית. עד תחילת היום, לטענת התושבים היהודים, נפגעו שמונה בתי כנסת. בעקבות זאת במשטרה פעלו למיפוי כל בתי הכנסת בעיר, והחלו בהצבת שוטרים באזורים המועדים לפורענות. במקביל הכווינה המשטרה גם כוחות סמויים שינסו לאתר מבעוד מועד פורעים שתכננו לפגוע בבתי כנסת. באותו יום, משטרת ישראל הכניסה לעיר לראשונה מסתערבים שפעלו בדרך כלל ביהודה ושומרון. בלילה התקיימו הפרות סדר. נמסר כי לוחמי משמר הגבול תפסו בביתו של חשוד בלוד רובה טעון מסוג קרלו. עוד איתרו הכוחות בעיר בקבוקי תבערה וזיקוקים ועצרו 15 חשודים בהפרות הסדר. באחד האירועים בעיר התקהלו כ-200 ערבים באזור המסגד הגדול שבעיר, אחד החשודים השליך שני בקבוקי תבערה לעבר כוחות המשטרה, שהגיבו בירי שפגע בחשוד הקטין ברגלו. הוא נמלט לתוך המסגד והכוחות תפסו אותו לאחר מרדף רגלי. החשוד נעצר, קיבל טיפול רפואי בשטח ופונה מהמקום. למרות זאת, השבת נחשבה שקטה יחסית. עוצר חל בעיר החל מ-20:00 בערב. לפי הדיווחים והמשטרה, חלה ירידה משמעותית בכמות ובעצימות האירועים. ב-17 במאי נקבע מותו של יגאל יהושע, חשמלאי תושב לוד, שנפצע קשה לאחר שמתפרעים ערבים השליכו אבנים לעבר רכבו בלינץ', שהתרחש ב-10 במאי. בכינוס שנערך בעיר בהשתתפות נציגים יהודים וערבים מלוד ומרמלה, אולם הוחרם בידי חלק מיהודי וערבי העיר, הציג מפכ"ל המשטרה קובי שבתאי תוכנית להתמודדות עם ההתפרעויות. בנוסף התבטא: "זה לא משנה כרגע אם זה יהודים או ערבים. נמצה את הדין עם כל הטרוריסטים, משני הצדדים". דבריו עוררו ביקורת ציבורית. השר לביטחון הפנים אמיר אוחנה, הממונה על שבתאי, הגיב במהירות וכתב כי ההתבטאות על אודות טרוריסטים משני הצדדים הייתה "התבטאות מקוממת". דבריו עוררו ביקורת. בשבת, 22 במאי, דיווחו תושבי הגרעין התורני בעיר שנהג ערבי ניסה לבצע פיגוע דריסה בגני אביב ונמלט. ביום שני בהמשך השבוע, יהודי הותקף והתוקפים הערבים נעצרו. נמשכה המתיחות בעיר. ב-28 במאי הושלכו 3 בקבוקי תבערה לעבר דירה יהודית בעיר. הוגשו כתבי אישום נגד המעורבים. ב-16 ביוני 2021 נעצר אימאם העיר לוד יוסוף אל-באז בחשד להסתה לאלימות, טרור ואיומים. ב-2 בדצמבר 2021, פרסם שירות הביטחון הכללי כי פיענח פיגוע מחודש מאי 2021. בפיגוע נפצע יהודי באורח קל עד בינוני מירי לעבר קבוצת יהודים ברחוב אקסודוס בלוד. המחבלים, תושבי לוד בסוף שנות העשרים לחייהם – אמסאלם חסונה ועייד חסונה (בני אותה משפחה), ירו והסתירו את הנשק. במסגרת החקירה עלה כי השניים שביצעו את פיגוע הירי השתתפו בהתפרעויות נוספות שאירעו בלוד במאי 2021, ירו לכיוון יהודים במספר אירועים נוספים וזרקו אבנים. אחד מהם הסתובב חמוש בנשק ארוך וקצר במהלך המהומות ומכר רובה קלצניקוב מספר ימים לאחר מכן. לאחר חקירה של שירות הביטחון הכללי בשיתוף משטרת ישראל, נעצרו שני מחבלים והוגש נגדם כתב אישום חמור. אחד מהם נמלט לטורקיה בניסיון להקשות על מעצרו וחזר בנובמבר 2021. בכתב האישום שהוגש לבית המשפט המחוזי בלוד הואשם אמסאלם חסונה בעבירות של מעשה טרור של חבלה בכוונה מחמירה, ירי מנשק חם, נשיאת נשק, אבזר ותחמושת, שיבוש מהלכי משפט, סחר בנשק, הפרעה לשוטר בנסיבות מחמירות והתפרעות. עייד חסונה הואשם בעבירות של מעשה טרור של חבלה בכוונה מחמירה בצוותא, נשיאת נשק, אבזר ותחמושת ושיבוש מהלכי משפט. בדו"ח שהוציא מבקר המדינה ב-27 ביולי 2022, בנושא "השיטור ואכיפת החוק בערים מעורבות באירועי שומר החומות ובעת שגרה", כותב המבקר כי התגלו ליקויים תפקודיים משמעותיים במערך המודיעין המשטרתי, במימוש אחריותו למתן התרעה מפני אירועים, והמשטרה לא נערכה למתן מענה מבצעי הולם. לפי הנתונים שמביא בדו"ח גם בעיר לוד סבלו התושבים מחוסר מענה וטיפול של המשטרה בתלונותיהם, ו-6,895 שיחות של תושבים לא קיבלו מענה רלוונטי מהמשטרה. "כ-2,836 שיחות בין התאריכים 11 עד 13 במאי 2021 – שפנו למוקד המשטרתי בגין מצוקה שאליה נקלעו, או כדי לדווח על תקרית שהיו עדים לה – לא זכו לקבל מענה משטרתי כלשהו. אלפי פניות אחרות, כ-4,059 אירועים, שנענו ואף הובילו לפתיחת אירועים, לא קיבלו מענה משטרתי רלוונטי". מדיה וקבצים בנושא המהומות בלוד בוויקישיתוף "חמישה ימים במאי"- סיפורה של לוד במהלך שומר החומות., באתר יוטיוב תיעוד אלימות - 11 במאי, סרטון באתר יוטיוב שמעון איפרגן, ‏"אני מרגיש שנכשלתי כאבא. פחדתי שיעשו בנו לינץ'", באתר ‏מאקו‏, 12 במאי 2021 אלעד שמחיוף, ‏"אחד ביום": מלחמה בחוץ, מלחמה בבית, באתר ‏מאקו‏, 12 במאי 2021 יובל אזולאי, עיר מלחמה: חבית הנפץ של לוד התפוצצה, באתר כלכליסט, 12 במאי 2021 דרור פויר, ‏20 דקות מתל אביב, וזו מדינה אחרת לגמרי, חסרת כל סממן של משילות, באתר גלובס, 12 במאי 2021 מערכת כאן חדשות, ובימים ההם אין מלך בישראל, איש הישר בעיניו יעשה | הזווית, באתר כאן – תאגיד השידור הישראלי, 13 במאי 2021 אסף גבור, ‏הפרעות שהציתו את לוד: "ראינו פוגרום מול העיניים", בעיתון מקור ראשון, 13 במאי 2021 כרמל ליבמן, ‏מצב חירום אזרחי מיוחד הוכרז בלוד, כוחות מג"ב נכנסו לעיר, באתר ‏מאקו‏, 11 במאי 2021 חן ארצי סרור, "אף אחד לא ייעלם מפה, ניאלץ לחיות יחד", באתר ynet, 14 במאי 2021 המקור בפרויקט מיוחד: 3 סיפורי מלחמה, באתר חדשות 13, 20 במאי 2021 ערן זינגר, חודש למהומות בלוד: תיעוד מיוחד מהיממה שקדמה לרצח יגאל יהושע, באתר כאן – תאגיד השידור הישראלי, 8 ביוני 2021 רחלי לביא, רוח המקום - סיפורה של רמת אשכול בלוד 2023 סיגל בן דוד, ‏"ככה לא מתנהגים בין שכנים": בערים המעורבות מספרים על הפגיעה במרקם החיים, באתר מעריב אונליין, 12 במאי 2021 באיחור, כמעט ללא ירי חי: כך דיכאה המשטרה את המהומות, באתר הארץ, 25 במאי 2021 אלי סניור, חקירת הרצח בלינץ' בלוד: "יש שמות של 10 חשודים במעורבות", באתר ynet, 18 במאי 2021 אורן זיו, מתנחלים חמושים הסתובבו בלוד במשך שעות, המשטרה לא התערבה, באתר "שיחה מקומית", 13 במאי 2021 משה מאירסדורף, ‏תושב יצהר שעזר לתושבי לוד: "היתרון שלנו הוא בראש", בעיתון מקור ראשון, 12 במאי 2021 ניר חסון, יהושע (ג'וש) בריינר וג'קי חורי, עשרות פצועים ועצורים בעימותים בעקבות צעדה שארגן להב"ה בבירה, באתר הארץ, 22 באפריל 2021 אליסף קוסמן, והחודש הנפיץ עוד לא נגמר: ההסלמה ברמדאן, יום אחר יום, באתר ynet, 8 במאי 2021 ניר חסון, מירושלים לעזה, דרך הטיקטוק: נקודות המפתח בדרך להסלמה, באתר הארץ, 11 במאי 2021 עידן רינג, לחשוב מחוץ לרשת, באתר העין השביעית, 16 במאי 2021 ינאל ג'בארין, הגר שיזף ומריה ראשד, "העליתי לינץ' ביהודים, וקיבלתי עשרות אלפי עוקבים": הטיקטוק הפך לחזית, באתר הארץ, 16 במאי 2021 נינה פוקס, אליאור לוי, ליל עימותים בירושלים: אלפי פלסטינים התפרעו, עשרות שוטרים עלו להר הבית, באתר ynet, 8 במאי 2021 משה נוסבאום, ‏מהומות אלימות בהר הבית | שוטרים פרצו לאל-אקצא ומבצעים מעצרים, המונים משליכים אבנים וזיקוקים, באתר ‏מאקו‏, 10 במאי 2021 ב. ניסני, ‏אש על ישראל: טילים לירושלים; מטחים כבדים על אשקלון, באתר כיכר השבת, 10 במאי 2021 רוני זינגר, "סיר הלחץ של לוד גדל כבר הרבה מאוד זמן. ואז הגיע הטריגר של שייח ג'ראח והבעיר את הכל", באתר "המקום הכי חם בגיהנום", 14 במאי 2021 גיא עזרא, ‏פורעים ערבים הציתו בתי כנסת, מכינה ותלמודי תורה, באתר "סרוגים", 11 במאי 2021 כתבי ynet, אבנים, הצתות וניסיונות לינץ': המחאה זלגה לרחוב הערבי ברחבי המדינה, מאות נעצרו, באתר ynet, 11 במאי 2021 אלי סניור, האיש שעשה היסטוריה עצובה בלוד הבוערת: "לא ראיתי מראות כאלו", באתר ynet, 14 במאי 2021 אור רביד, ‏הפרקליטות סגרה מחוסר אשמה את תיק חקירת מותו של תושב לוד שנורה למוות בשומר החומות, באתר ‏מאקו‏, 21 באוקטובר 2021 עמרי מניב, ‏בלעדי | תיעוד מטריד: האם בכיר במשטרה טייח חקירת ירי נגד תושבי לוד?, באתר ‏מאקו‏, 30 באפריל 2022 התפרעויות ברחבי הארץ: ערבי בן 32 נורה למוות בלוד, 8 פלוגות מילואים של מג"ב גויסו, באתר וואלה, 11 במאי 2021 אלי סניור, איתמר אייכנר, אחיה ראב, מצב חירום בלוד: פצועים קשה במהומות, פלוגות מג"ב הוזנקו, באתר ynet, 12 במאי 2021 כתבי כאן חדשות, נתניהו בלוד: "ראינו כאן אנרכיה של פורעים, יהיה עוצר ככל שיידרש", באתר כאן – תאגיד השידור הישראלי, 11 במאי 2021 "70 שנות דו קיום בלוד נרמסו ברצף אירועי פוגרום", באתר "סרוגים", 11 במאי 2021 אבי כהן, מהומות בלוד וביפו: חמישה שוטרים נפצעו בעימותים עם פורעים, באתר ישראל היום, 11 במאי 2021 עימותים אלימים בהלוויית תושב לוד שנורה למוות; ניידת משטרה ואוטובוס הוצתו, באתר הארץ, 11 במאי 2021 יהושע בריינר, לאחר הכרזת מצב החירום האזרחי בלוד, המשטרה צפויה להטיל עוצר על העיר, באתר הארץ, 12 במאי 2021 צלם ערוץ 20 מספר על ניסיון הלינץ׳, באתר ערוץ 20, ‏11 במאי 2021 אור הלר, אלמוג בוקר, יוסי אלי, ישי פורת, מאור צור, מאיר מרציאנו, סיון אלקלק, עלי מוגרבי, מצב חירום אזרחי בלוד - כוחות מג"ב נכנסו לעיר; 2 נפצעו קשה, באתר חדשות 13, 12 במאי 2021 אריה יואלי, ‏עוד לילה של פרעות בלוד: בית כנסת עולה באש, באתר "סרוגים", 11 במאי 2021 כרמל ליבמן, ‏מצב חירום אזרחי מיוחד הוכרז בלוד, כוחות מג"ב נכנסו לעיר, באתר ‏מאקו‏, 11 במאי 2021 חדשות כיפה, ‏לוד על סף מלחמה| תושבים פונו מבתיהם, ראש העיר דורש עוצר צבאי, באתר כיפה, 12 במאי 2021 אלי סניור, אוחנה נגד מעצר תושב לוד החשוד שירה למוות בערבי: "נושאי נשק הם מכפיל כוח לנטרול מיידי", באתר ynet, 12 במאי 2021 אור רביד, ‏נקבע מותו של יגאל יהושוע, תושב לוד שנפצע קשה מיידוי אבנים על רכבו במהומות בעיר, באתר ‏מאקו‏, 17 במאי 2021 יהושע בריינר ורן שמעוני, שישה אזרחים ערבים ושני פלסטינים נעצרו בחשד למעורבות ברצח יגאל יהושע בלוד, באתר הארץ, 20 ביוני 2021 עוזי ברוך, פוענח רצח יגאל יהושע ז"ל בלוד, באתר ערוץ 7, 20 ביוני 2021 הדס גרינברג, רצח יגאל יהושע: שניים מהחשודים הודו במעשה ושיחזרו אותו, באתר כאן – תאגיד השידור הישראלי, 20 ביוני 2021 כתבי ynet, בזמן מטח הרקטות הכבד: הפגנות והתפרעויות ברחבי הארץ, באתר ynet, 11 במאי 2021 יוסף רוסו, מחשבות אחרי לילה מטלטל בחמ"ל בשכונת רמת אשכול בלוד, באתר ערוץ 7, 16 במאי 2021 יהל פרג', ‏נתניהו בלוד: "אנרכיה של פורעים שאנחנו לא מסוגלים לקבל", באתר דבר העובדים בארץ ישראל, 11 במאי 2021 אלי סניור, נערכים למהומות בלוד: הוכרז עוצר מ-20:00, יותר מ-20 נעצרו, באתר ynet, 12 במאי 2021 לינץ', דריסה, מקלות ואבנים: עימותים קשים בין יהודים וערבים בכל הארץ, באתר וואלה, 12 במאי 2021 כתבי כאן חדשות, עימותים והתפרעויות בערים מעורבות: יהודי נפצע מירי בלוד, באתר כאן – תאגיד השידור הישראלי, 12 במאי 2021 כלכליסט ו-ynet, דיווח שוטף הקבינט אישר עליית מדרגה בתקיפות בעזה; עימותים אלימים בין ערבים ליהודים, באתר כלכליסט, 13 במאי 2021 ציוץ של יהושע בריינר ברשת החברתית אקס (טוויטר), 23 במאי 2021 יהושע (ג'וש) בריינר, בר פלג, הגר שיזף, עידו אפרתי, נעה שפיגל, ניר חסון, אובדן שליטה: שני ערבים ויהודי נפצעו באורח קשה בלינצ'ים ברחבי הארץ, באתר TheMarker‏, 12 במאי 2021 אלי סניור, תיעוד מליל מלחמה בלוד | יריות, פצועים ואש בניידת - המהומות התפשטו למרות העוצר, באתר ynet, 12 במאי 2021 ציוץ של סולימאן מסוודה ברשת החברתית אקס (טוויטר), 12 במאי 2021 למשל ב ציוץ של ראובן ריבלין ברשת החברתית אקס (טוויטר), 12 במאי 2021 גיא עזרא, ‏פיגוע דקירה בלוד: ערבי דקר יהודי בדרך לתפילה, באתר "סרוגים", 13 במאי 2021 (הקישור אינו פעיל, 3.12.2021) יהודי נורה בלוד, לינץ' בחייל צה"ל ביפו - שניהם במצב קשה, באתר ערוץ 7, 13 במאי 2021 ערבים הציתו דירה בלוד: "אין לי בית לחזור אליו", באתר ערוץ 7, 14 במאי 2021 יוני קמפינסקי, לילה של מהומות בעיר לוד: 43 מתפרעים נעצרו, הוצת בית הכנסת "דוסא", באתר ערוץ 7, 14 במאי 2021 המהומות בלוד: בית הכנסת "דוסא" הוצת ועולה באש, באתר ynet, 13 במאי 2021 יהושע בריינר, הגר שיזף, בר פלג, נעה שפיגל, אנשיל פפר, רן שמעוני וניר חסון, גם הלילה יהודים וערבים תקפו זה את זה ברחבי הארץ, חייל בן 19 נפצע קשה ביפו, באתר הארץ, 13 במאי 2021 כתבי ynet, חייל נפצע קשה בתקיפה ביפו, שני פצועי ירי בלוד | עדכונים שוטפים, באתר ynet, 13 במאי 2021 איתי אשר, דוקותיים | "המדינה לא מגינה": ראש המכינה שהקים משמר אזרחי בלוד, באתר כאן – תאגיד השידור הישראלי, 14 במאי 2021 חגי עמית, ביצהר מיהרו להצטייד בנשק ולהתגייס לטובת האחים בלוד, באתר TheMarker‏, 13 במאי 2021 אלעד הומינר, חדשות כיפה, ‏40 אירועי ירי בלוד במהלך הלילה: "מטווח ברווזים. הם יורים מהמסגדים", באתר כיפה, 14 במאי, 2021 אלון חכמון, ‏"כמו בסרט מלחמה": התנדב לאבטח דירות בלוד ונקלע לקרב יריות, באתר מעריב אונליין, 14 במאי 2021 סיון חילאי, אחיה ראב"ד, גלעד מורג, שיפור במצב החייל שהותקף ביפו, עשרות נעצרו הלילה בלוד, באתר ynet, 14 במאי 2021 בר פלג, במסע בין בתי הכנסת המוצתים של לוד נשמעות בעיקר תפילות לעתיד אחר, באתר הארץ, 20 במאי 2021 יוני קמפינסקי, מרגש: המתנדבים שהגיעו ללוד מכל רחבי הארץ, באתר ערוץ 7, 16 במאי 2021 כיכר השבת, ‏רב העיר לוד: מותר להסתובב ולצלם בשבת, באתר כיכר השבת, 14 במאי 2021 ערוץ 7, הרב שמואל אליהו: מצווה להגיע לשבת ללוד, באתר ערוץ 7, 14 במאי 2021 שמעון איפרגן, ‏לראשונה: משטרת ישראל הכניסה מסתערבים לעיר לוד, באתר ‏מאקו‏, 14 במאי 2021 ליה ספילקין, ‏השלכת בקבוק התבערה לבית משפחה ערבית ביפו: בן ה-12 מאושפז במצב קשה, בת ה-10 שוחררה מביה"ח, באתר ‏מאקו‏, 15 במאי 2021 בנצי רובין, ‏שבת מתוחה בלוד: התפרעויות לצד תומכים רבים, באתר "סרוגים", 15 במאי 2021 יואב זיתון, אלי סניור, רועי רובינשטיין, היערכות לעוד ליל התפרעויות: צה"ל הציע לנייד שוטרים עם מסוקי חיל האוויר, באתר ynet, 15 במאי 2021 חסן שעלאן, רועי רובינשטיין, גם ערביי לוד ויפו מתארים חיי פחד: "מפקירים אותנו", באתר ynet, 17 במאי 2021 ברהנו טגניה, ‏המפכ"ל בלוד: נמצה את הדין עם הטרוריסטים משני הצדדים, אוחנה תקף: "התבטאות מקוממת", באתר ‏מאקו‏, 18 במאי 2021 מאור צור, עמרי מניב, המפכ"ל בלוד: יש טרוריסטים משני הצדדים; אוחנה: התבטאות מקוממת, באתר חדשות 13, 18 במאי 2021 הדר מילר תושבת לוד במונולוג אישי: מפכ"ל המשטרה תתבייש, באתר ערוץ 7 תושבת רמת אשכול למפכ"ל: אתה לא מתבייש?, באתר ערוץ 7 יהל פרג', ‏המפכ"ל: "נמצה את הדין עם טרוריסטים משני הצדדים", השר אוחנה: "התבטאות מקוממת", באתר דבר העובדים בארץ ישראל, 18 במאי 2021 ציוץ של אמיר אוחנה ברשת החברתית אקס (טוויטר), 18 במאי 2021 כל חטאו של המפכ"ל היה להכיר בבעיה. לאוחנה זה הספיק כדי לשלוף אקדחים, באתר וואלה, 20 במאי 2021 יוני קמפינסקי - ערוץ 7, גרעין לוד: ערבי ניסה לבצע פיגוע דריסה, באתר ערוץ 7 אלעד הומינר, חדשות כיפה, ‏יהודי תושב לוד הותקף ע"י ערבים, המשטרה עצרה את התוקפים, באתר כיפה, 25 במאי 2021 בקבוק תבערה בגן ילדים, 450 שוטרים ולוחמי מג"ב: החזרה לשגרה מתעכבת בלוד, באתר וואלה, 23 במאי 2021 סדר יום, דו-קיום בלוד? "רופא המשפחה שלי הסית נגד יהודים"; "יש הרבה שקרים וליבוי שנאה", באתר כאן – תאגיד השידור הישראלי, 23 במאי 2021 מאור צור, ההתפרעויות נמשכות: 3 בקבוקי תבערה הושלכו על בית בלוד • תיעוד, באתר חדשות 13, 28 במאי 2021 אור הלרמאור צור, 10 ערבים מלוד יואשמו בהשלכת בקת"בים: "ניסו לחדש את המהומות", באתר חדשות 13, 15 ביולי 2021 יהושע בריינר, ערעור המשטרה התקבל, ומעצרו של אימאם המסגד הגדול בלוד הוארך עד יום שני, באתר הארץ, 18 ביוני 2021 ירו על מתנדב מד"א והסתירו את הנשק: שב"כ עצר שני מחבלים מלוד, באתר ערוץ 7, 2 בדצמבר 2021 פרסום דוח ביקורת מיוחד בנושא ערים מעורבות, באתר www.mevaker.gov.il